biswa921/hiwiki-latest-pages-articles-raw huggingface dataset:
बेवफ़ा सनम

बेवफ़ा सनम 1995 में प्रदर्शित गुलशन कुमार द्वारा निर्देशित हिन्दी फ़िल्म है। इसमें कृष्णन कुमार (गुलशन कुमार के भाई), शिल्पा शिरोडकर, अरुणा ईरानी, शक्ति कपूर एवं किरण कुमार ने मुख्य कलाकारों की भूमिका निभाई। फ़िल्म की पटकथा लेखन का कार्य सचिन भौमिक ने किया, संवाद मदन जोशी ने लिखे एवं, कहानी गुलशन कुमार की है। फ़िल्म के निर्माता भी गुलशन कुमार हैं।

 पटकथा 
सबसे पहले सुन्दर नामक युवक को  शीतल नाम की एक लडकी से जो उसके साथ काँलेज मे पढती है से प्यार हो जाता है बाद मे दोनो एक दूसरे से बहुत प्यार करते है और शीतल के पिता को ये प्यार मंजूर नहि होता है जब सुन्दर शीतल के घर जाता है तो वह शीतल के मम्मी की लाश दिखाई देती है और उसका इल्जाम सुन्दर पर आ जाता है और वह जैल चला जाता है जब शीतल की शादी उसके पिता किसी दुसरे लडके से करने जाते है तो सुन्दर का दोस्त उसे जैल मैँ इक चिट्टी देता है जिसमे शीतल की शादी की बात लिखी होती है,और वह ये शादी रुकवाने के लिए जैल से फरार हो जाता है और शीतल के घर पहुचता है तो शीतल किसी और के साथ फेरे लेती नजर आती है सुन्दर को ये शादी रास नहि आती है और वह शीतल और उस लडके को गोली दाग देता है और पुलिस पुनः उसे जैल मे भेज देते है।

 मुख्य कलाकार  
 कृष्णन कुमार - सुन्दर सहगल 
 शिल्पा शिरोडकर - ममता प्रसाद 
 अरुणा ईरानी - श्रीमती अरुण सक्सेना 
 रीमा लागू - श्रीमती रवि सहगल 
 बीना बैनर्जी - श्रीमती यशोदा प्रसाद 
 असरानी - ओमकार 
 किरण कुमार - जेलर राम प्रसाद 
 शक्ति कपूर - जेलर जालिम सिंह 
 सदाशिव अमरापुरकर - जॉन 
 राजेश पुरी - सुन्दर का दोस्त 
 सतीश शाह - कैदी 
 राकेश बेदी - कैदी 
 विजू खोटे - कैदी

 संगीत 
ज्यादातर गीत फिल्म शीर्षक अनुसार बेवफाई पर केन्द्रित हैं। सारे गीत हिन्दी में हैं जिसमें उर्दू का पूरा प्रभाव है। एक गाना सोनू निगम द्वारा गाया गया "तेरी गली विचों उठेगा जनाजा मेरा" पूरा पंजाबी में है। इस फिल्म के मुख्य गायक सोनू निगम ही है और "अच्छा सिला दिया तूने मेरे प्यार का" उनका सबसे प्रथम गीत माना जाता है जिसने ख्याति प्राप्त की।

 परिणाम 
बेवफ़ा सनम ने टिकट खिड़की पर अप्रत्याशित सफलता प्राप्त की।

 सन्दर्भ 

 बाहरी कड़ियाँ
 

श्रेणी:1995 में बनी हिन्दी फ़िल्म
श्रेणी:निखिल–विनय द्वारा संगीतबद्ध फिल्में
गुलशन कुमार

गुलशन कुमार (5 मई 1956 - 12 अगस्त 1997)Gulshan Kumar  ब्रिटिश फ़िल्म इंस्टिट्युट टी-सीरीज़ संगीत लेबल के संस्थापकhttp://www.atimes.com/atimes/South_Asia/FE29Df05.html  Indian film financing comes of age, 29 मई 2004 और एक भारतीय बॉलीवुड फ़िल्म निर्माता थे। टी-सिरीज अब उनके पुत्र भूषण कुमार द्वारा संचालित है।About Us  T Series Official website. उनकी पुत्री तुलसी कुमार एक पार्श्वगायिका हैं।

 जीवन परिचय 
गुलशन दुआ का जन्म एक पंजाबी परिवार में हुआ। वो दिल्ली के दरियागंज बाजार में फलरस विक्रेता चन्द्रभान के पुत्र थे। उन्होंने वहाँ से ही अपना प्रारम्भिक कार्य आरम्भ किया। बाद में उन्होंने अपना कारोबार बदल लिया जब उनके परिवार ने रिकॉर्ड और सस्ते ऑडियो कैसेट बेचने की दुकान का अधिग्रहण किया। यह उनके विशाल संगीत साम्राज्य बनाने की शुरुआत थी।Gulshan!  रिडिफ डॉट कॉम, 12 जुलाई 1997.

 सन्दर्भ 

 बाहरी कड़ियाँ
 
 रीडिफ.कॉम पर गुलशन कुमार हत्या का मुखपृष्ठ।
 क्या गुलशन कुमार की हत्या बॉलीवुड के लिए पृथ्वीराज चौहान की हत्या जैसी दूरगामी थी?

श्रेणी:1956 में जन्मे लोग
श्रेणी:१९९७ में निधन
अटवाल

अटवाल (अट्टवाल या अठवाल या अंटाल आदि भी) एक जाट जाति की गोत्र है।A Glossary of the Tribes and Castes of Punjab and the North West Frontier Province Volume II page 881 by Horace A Rose यह गोत्र मुख्यतः पाकिस्तान के पंजाब और सिंध में पायी जाती है।Punjabi Musalmans by J M Wikely page 112

उल्लेखनीय लोग
 अर्जुन अटवाल
 अवतार सिंह अटवाल
 सन्दर्भ 

श्रेणी:जाट गोत्र
अहलुवालिया

अहलुवालिया सिख मिसल जस्सा सिंह अहलुवालिया के नाम पर किया गया। नाम अहलुवालिया उनके पैतृक गाँव अहलु पर पड़ा। यह एक जाट गोत्र  है। इस गोत्र के लोग मुख्यतः पंजाब और हरियाणा में निवास करते हैं।
ठाकुर देशराज: जाट इतिहास, महाराजा सूरज मल स्मारक शिक्षा संस्थान, दिल्ली, 1934.

 सन्दर्भ 

श्रेणी:जाट गोत्र
जस्सा सिंह अहलुवालिया

सुल्तान उल क़्यूम नवाब जस्सा सिंह अहलुवालिया (3 मई 1718 – 1783) सिख संघ काल में प्रमुख  नेता थे। वो अहलुवालिया मिसल के नेता थे।

 सन्दर्भ 

 बाहरी कड़ियाँ

श्रेणी:1718 में जन्मे लोग
श्रेणी:१७८३ मृत्यु
श्रेणी:पंजाब का इतिहास
श्रेणी:सिख योद्धा
श्रेणी:सिख धर्म का इतिहास
श्रेणी:भारतीय सिख
एम॰ए॰

एम॰ए॰, साहित्य, संगीत एवं कला के विभिन्न विषयों व भाषाओं जैसे हिन्दी, अंग्रेजी, संस्कृत आदि में १६वीं की परीक्षा उत्तीर्ण करने के उपरान्त दी जाने वाली एक स्नातकोत्तर (परास्नातक) उपाधि या मास्टर्स डिग्री का नाम है।
 

श्रेणी: शैक्षणिक उपाधियाँ
हीरोकीन (चंद्रमा)

हीरोकीन (Hyrrokkin) ( ) या सेटर्न XLIV (अस्थायी पदनाम S/2004 S 19) शनि का एक प्राकृतिक उपग्रह है। 12 दिसम्बर 2004 से 30 अप्रैल 2006 के मध्य लिए गए प्रेक्षणों के आधार पर इसकी घोषणा स्कॉट एस शेपर्ड, डेविड सी. जेविट, जान क्लेयना और ब्रायन जी मार्सडेन द्वारा 26 जून 2006 को हुई थी।

हीरोकीन का व्यास करीबन 8 किलोमीटर है और यह शनि की परिक्रमा 18,168.3 Mm की दूरी से प्रतिगामी दिशा में 914.292 दिवसों में करता है। क्रांतिवृत्त से इसकी कक्षा का झुकाव 153.3° (154.3° शनि के विषुववृत्त से) है और 0.3604 की विकेन्द्रता है।
 
यह अप्रेल 2007 में नोर्स पौराणिक कथा के एक दानव हीरोकीन पर नामित हुआ था। 

 सन्दर्भ 
 Institute for Astronomy Saturn Satellite Data
 MPEC 2006-M44: S/2004 S 19 June 26, 2006 (discovery and ephemeris)

श्रेणी:खगोलशास्त्र
श्रेणी:प्राकृतिक उपग्रह
श्रेणी:शनि के प्राकृतिक उपग्रह
जार्नसेक्सा (चंद्रमा)

जार्नसेक्सा (Jarnsaxa) (/jɑrnˈsæksə/ yarn-SAKS-ə) या सेटर्न L (अस्थायी पदनाम S/2006 S 6) शनि का एक प्राकृतिक उपग्रह है। 5 जनवरी से 29 अप्रैल 2006 के मध्य लिए गए प्रेक्षणों के आधार पर इसकी खोज की घोषणा स्कॉट एस शेपर्ड, डेविड सी. जेविट, जान क्लेयना और ब्रायन जी मार्सडेन द्वारा 26 जून 2006 को हुई थी।

हीरोकीन का व्यास करीबन 6 किलोमीटर है और यह शनि की परिक्रमा 18,556.9 Mm की दूरी से प्रतिगामी दिशा में 943.784 दिवसों में करता है। क्रांतिवृत्त से इसकी कक्षा का झुकाव 162.9° (164.1° शनि के विषुववृत्त से) है और 0.1918 की विकेन्द्रता है। यह अनियमित उपग्रहों के नोर्स समूह का सदस्य है। 
 
यह नोर्स पौराणिक कथा के एक दानव जार्नसेक्सा पर नामित हुआ था। 

 सन्दर्भ 
 Institute for Astronomy Saturn Satellite Data
 IAUC 8727: Satellites of Saturn June 30, 2006 (discovery)
 MPEC 2006-M45: Eight New Satellites of Saturn June 26, 2006 (discovery and ephemeris)
 MPEC 2007-D79: S/2006 S 6 February 28, 2007 (recovery)
 IAUC 8873: Satellites of Saturn September 20, 2007 (naming)

श्रेणी:खगोलशास्त्र
श्रेणी:प्राकृतिक उपग्रह
श्रेणी:शनि के प्राकृतिक उपग्रह
कलवानिया

कलवानिया (कलवाण्या, कलवाना भी) एक जाट गोत्र है जो राजस्थान के नागौर, हनुमानगढ़ और सीकर, जयपुर जिलों में पायी जाती है। प्राचीन काल में कुलुत देश के निवासी कलवाना के रूप में जाने जाते थे जहाँ राजा चित्र वर्मा ने राज्य किया।डॉ॰ महेन्द्र सिंह आर्य, धर्मपाल सिंह डूडी, किशन सिंह फौजदार और विजेन्द्र सिंह नारवार (1998). आधुनिक जाट इतिहास. आगरा

 फैलाव 
सीकर जिले के गाँव: बठोठ, मरडाटु बड़ी, श्यामपुरा और सिहोट छोटी, गढ़टकनेत, श्रीमाधोपुर,
 । नागौर के गाँव: बच्छवारी, बड़गांव, डीडवाना, मंडूकरा, कालवा, पालोट एवं राँवा। हनुमान गढ़ में संगरिया रावतसर
। कुरुक्षेत्र के गांव : दिवाना, अधोया। जयपुर जिले के गॉव नायन(अमरसर), जोबनेर, चौमूँ,

 सन्दर्भ 

श्रेणी:जाट गोत्र
गरेवाल

गरेवाल अथवा ग्रेवाल भारत के पंजाब, हरियाणा और पाकिस्तान में निवास करने वाली एक जाट गोत्र है। इस गोत्र के लोग मुख्यतः जाट और राजपूत होते हैं।

 प्रसिद्ध व्यक्ति 
 सरला ग्रेवाल - भारतीय प्रशासनिक सेवा की अधिकारी थी जो 1989-1990 में मध्य प्रदेश की राज्यपाल भी रहीं।
 सन्दर्भ 

श्रेणी:जाट गोत्र
गिल

गिल पंजाब के जट सिक्ख और हिन्दू जाट लोगों का एक गोत्र है।

गिल गोत्र के मेले
गिल गोत्र का मेला कुछ जगहों पर साल में दो बार मनाया जाता है। एक दीपावली के दूसरे दिन और दूसरा 13 अप्रैल को मनाया जाता है। इन मेलों में सुबह दस बजे झंडा चढ़ाने की रस्म होती है। इस में गिल गोत्र के बुजुर्ग भाग लेते हैं। छोटे बच्चे शबद गाते हैं। एक बजे लंगर का आयोजन किया जाता है। इसमें सभी गिल गोत्र के लोग सेवा करते हैं। 

 सन्दर्भ 

श्रेणी:जाट गोत्र
तोमर गोत्र (जाट)

तोमर अथवा तवंर एक राजपूत वंश है जो चंद्रवंशी क्षत्रिय कहे जाते हैं।

धर्म
तोमर गोत्र हिन्दू और सिख जाटों में है । जाट सिख में तोमरो को तुर कहते हैं । तोमर गोत्र का इतिहास

 सन्दर्भ 

श्रेणी:जाट गोत्र
धनकड़

धनकड़ अथवा धनखड़, एक जाट गोत्र है।

कुछ प्रसिद्ध व्यक्ति
 कनिष्ठा धनकड़-फेमिना मिस इण्डिया 2011
 
 सन्दर्भ 

श्रेणी:जाट गोत्र
भण्डारी जाति

thumb|भण्डारी जाति के लोग
भण्डारी एक समुदाय एवं जाति है!
 ये भारतीय राज्य गोवा, महाराष्ट्र , उत्तराखंड और कर्नाटक के कुछ हिस्सों में निवास करते हैं    उत्तराखंड के कुमाऊँ मे भण्डारी जाती का राज चलता था राजा विरेन्द्र सिंह भण्डारी ने राज किया था। कुमाउनी भंडारी जाती के बारे में ,कुमाऊं के प्रसिद्ध इतिहासकार श्री बद्रीदत्त पांडे जी अपनी प्रसिद्ध पुस्तक कुमाऊं का इतिहास में बताते हैं कि भंडारी जाती का मूलपुरुष राजा सोमचंद के राज में ,राजा का भंडारी था। अर्थात राज्य की भंडारण व्यवस्था देखता था। भंडारी जाती के लोग सबसे पहले  चंपावत के पास वजीरकोट में बसे थे। उसके बाद  चंद राजाओं की राजधानी अल्मोड़ा आने के बाद उन्हें अल्मोड़ा के पास भंडरगावँ में बसने के लिए स्थान दिया गया । फिर धीरे धीरे  पूरे कुमाऊं में अलग अलग गावों में भंडारी जाती के लोग बस गए । अल्मोड़ा का प्रसिद्ध भनारी नौला भंडारी जाती के लोगों ने बसाया था। भंडारी जाती के बारे में एक और जानकारी इस प्रकार बताई जाती है क़ि ,उत्तराखंड के कुमाऊं मंडल में भंडारी राजपूत नेपाल डोटी से आये। और नेपाल में उन्हें महाराष्ट्र के कोंकण से आया हुवा बताया जाता है। इसके अलावा कुछ विद्वानों के अनुसार , उत्तराखंड में भंडारी लोगो को आदिगुरु शंकराचार्य के साथ  महाराष्ट्र से आये हुए बताते हैं।

सन्दर्भ

और अधिक पढ़ें

श्रेणी:गोवा की संस्कृति
भाटिया जाति

भाटिया मूल रूप से कच्छ, सिंध और काठियावाड़ में रहने वाली जाति है। इनका मुख्य पेशा व्यापार हुआ करता था लेकिन वह राजपूत होने का दावा करते हैं। पंजाब के लाहौर जिले और मुल्तान जिले में भी इनकी पर्याप्त आबादी थी। भाटिया के दो मुख्य समूह है:- कच्छी और सिंधी। इनकी मातृभाषा कच्छी और सिंध में सिंधी है। 

 सन्दर्भ 

श्रेणी:सिंध के सामाजिक समूह
शॉकीन

शॉकीन एक जाट गोत्र है।Hukum Singh Panwar(Pauria):The Jats - Their Origin, Antiquity & Migrations, Rohtak, 1993. ISBN 81-85235-22-8, p. 38
 सन्दर्भ 

श्रेणी:जाट गोत्र
सांगवान

सांगवान एक जाट गोत्र है।

 प्रसिद्ध व्यक्ति 
 प्रदीप सांगवान (जन्म 1990) भारतीय क्रिकेट खिलाड़ी।
 उषा सांगवान‎, प्रबंध निदेशक (मैनेजिंग डायरेक्टर), एल. आई. सी.
Baljeet sangwan jco indian army

 सन्दर्भ 

श्रेणी:जाट गोत्र
श्योराण

श्योराण एक जाट गोत्र है।ठाकुर देशराज: जाट इतिहास, महाराजा सूरज मल स्मारक शिक्षा संस्थान, दिल्ली, 1934, पृष्ठ 695 इसे चन्द्रवंश में वर्गीकृत  किया गया है।www.mahadevjatcommunityfatehgarhblog.wordpress.com/2017/02/22/the-jats-hist/ 

 सन्दर्भ 

श्रेणी:जाट गोत्र
सिंघल

सिंघल एक अग्रवाल व बरनवाल  गोत्र है।
सिंघल गोत्र बनिया जाति के उच्चतम स्थान पर आता है। ये बनिए काफी पैसे वाले व साहूकार की श्रेणी में आते हैं।

 सन्दर्भ 

श्रेणी:जाट गोत्र
हुड्डा

हुड्डा एक जाट गोत्र है।

 इस गोत्र के कुछ प्रसिद्ध व्यक्ति 
 भूपेन्द्र हुड्डा (हरियाणा के मुख्यमंत्री), 
 दीपेंद्र हुड्डा (सांसद)
 रणदीप हुड्डा (फिल्म अभिनेता)

 सन्दर्भ 

श्रेणी:जाट गोत्र
लाइब्नित्स का समाकल सूत्र

कैलकुलस में लाइब्नित्स सूत्र समाकल चिह्न के अन्दर अवकलन करने से सम्बन्धित एक नियम है। यह इस प्रकार है-

निम्नलिखित समाकल को लेते हैं:

 

तो (x0, x1) के बीच x के मानों के लिए, इस समाकलन का अवकलज निम्नलिखित प्रकार से लिखा जा सकता है:

 

शर्त यह है कि फलन f तथा इसका आंशिक अवकलज  fx दोनों ही [x0, x1] × [y0, y1] क्षेत्र में सतत हैं।

इसका अर्थ यह है कि कुछ शर्तों के आधीन समाकलन चिह्न तथा आंशिक अवकलज चिह्न की परस्पर अदला-बदली करना सम्भव है। इस सूत्र का विशेष उपयोग इन्टीग्रल ट्रांसफॉर्मों के अवकलन करने में होता है।

 बाहरी कड़ियाँ
"The Leibniz Rule" by Rob Harron

श्रेणी:समाकल कैलकुलस
श्रेणी:कैलकुलस के प्रमेय
आद्रियें मारि लजान्द्र

right|thumb|300px|आद्रियें मारि लजान्द्र
आद्रियें मारि लजान्द्र (Adrien Marie Legendre, ध्वन्यात्मक लिपि में फ्रांसीसी उच्चरण : ​[adʁiɛ̃ maʁi ləʒɑ̃ːdʁ] / सन् १७५२ से १८३३) फ्रांसीसी गणितज्ञ थे। लजान्द्र बहुपद (Legendre polynomials) तथा लजान्द्र रूपान्तरण (Legendre transformation) उनके नाम पर आधारित हैं।

लजान्द्र का जन्म १८ सितम्बर १७५२ ई. को पेरिस में हुआ था। इन्होंने शिक्षा पैरिस में प्राप्त की। गणित जगत् में इनकी ख्याति दीर्घवृत्तीय समाकलों (एलिपिटिकल इन्टिग्रल) एवं फलनों, संख्याओं के सिद्धांत, दीर्घवृत्तज एवं उपगोल के आकर्षण और लघुतम वर्ग संबंधित शोधों के कारण है। इनके अतिरिक्त इन्होंने भू-मापन विज्ञान के अनेक सूत्रों एवं प्रमेयों और 'लजाँद्र के फलन' का भी आविष्कार किया।

इनकी प्रसिद्ध पुस्तकें 'फौक्स्येजेलिप्तिक' (Fonctions Elliptiques), भाग १ और २, (१८२५ ई., १८२६ ई.), 'काल्क्यलैतेग्राल' (Calcul Integral), भाग १, २ और ३ (१८११, १६, १७), 'थेओरि दे नौम्ब्रेस' (Theorie des Nombres, सन् १८३०) और 'एलेमां द जेओमेत्रि' (Elements de Geometrie, सन् १७९४) हैं। 

१० जनवरी १८३३ ई. को पैरिस में इनकी मृत्यु हो गई।

इन्हें भी देखें
लजान्द्र रूपान्तर (LegendreTransform)

श्रेणी:गणितज्ञ
ग़दर दी गूंज

right|thumb|300px|'गदर दी गुंज' का मुखपृष्ट
'ग़दर दी गुंज' (पंजाबी: ਗ਼ਦਰ ਦੀ ਗੂੰਜ, अर्थ : विद्रोह की गूंज) ग़दर पार्टी द्वारा संकलित एक पुस्तक थी जिसे ब्रिटिश सरकार ने सन् १९१३ में भारत में प्रतिबन्धित कर दिया था। इस पुस्तक में राष्ट्रीय तथा समाजवादी विचारधारा का साहित्य संकलित किया गया था। 

श्रेणी:प्रतिबन्धित साहित्य
श्रेणी:ग़दर पार्टी
नीना दावुलूरी

नीना दावुलूरी (; उनके मातृगृह में पैतृक परम्परा के बावजूद, वो "दावुलूरी" को अपने उपनाम की तरह काम में लेती हैं; जन्म: अप्रैल 20, 1989) अमेरिकी सौंदर्य प्रतियोगिता विजेता हैं जिन्हें मिस न्यूयॉर्क 2013 से नामित किया गया था जिसके पश्चात उन्होंने मिस अमेरिका 2014 का खिताब भी अपने नाम कर लिया। वो प्रथम भारतीय अमेरिकी हैं जिन्होंने मिस अमेरिका का खिताब जीता।

दावुलूरी का जन्म न्यूयॉर्क राज्य के सेराक्यूज़ नगर में हुआ जहाँ से चार वर्ष की आयु में वो अपने परिवार के साथ ओक्लाहोमा चली गईं और वहाँ से बाद में सेंट जोसेफ, मिशिगन में स्थापित हो गईं। उन्होंने यूनिवर्सिटी ऑफ मिशिगन से अपनी उच्च शिक्षा प्राप्त की। अपने परिवार के साथ वो वर्ष 2000 के मध्य में पुनः फयेत्टविल (सेराक्यूज़) चली गईं, जहाँ उनके पिता सेंट जोज़फ अस्पताल में स्त्रीरोग चिकित्सक हैं

 पृष्ठभूमि 
दावुलूरी का जन्म अप्रैल 20, 1989, को सेराक्यूज़, न्यूयॉर्क, में हिन्दू तेलुगु परिवार में हुआ। उनकी माँ शीला रंजनी, सॉफ्टवेयर इंजीनियर और पिता चौधरी धन दावुलूरी दोनों मूल रूप से भारत के आन्ध्र प्रदेश राज्य के विजयवाड़ा नगर से हैं। 1981 में उन्होंने मिसौरी के लिए विजयवाड़ा छोड़ दिया, जहाँ उनके पिता ने स्त्रीरोग चिकित्सक के रूप में कार्य किया। दावुलूरी का जन्म विजयवाड़ा में ही हुआ और वो तबतक वहाँ रहीं जब उसकी आयु ढ़ाई वर्ष थी उसके बाद उनके माता-पिता उन्हें संयुक्त राज्य अमेरिका ले आये। उनके मामी-मामा भी भारत में चिकित्सक हैं और एक निजी अस्पताल का संचालन करते हैं जबकि उनके चाचा और बुआ अमेरिका में ही चिकित्सक का कार्य करते हैं। पारिवारिक परम्परा को जारी रखते हुए वो भी एक हृदयरोग विशेषज्ञ बनना चाहती हैं। अपनी भारतीय पृष्ठभूमि के सम्मान में उन्होंने प्रतिवर्ष होने वाली अपनी भारत यात्राओं के दौरान कुचिपुड़ी और भरतनाट्यम् नृत्यों का प्रशिक्षित लिया। दावुलूरी पियानों बजाना भी जानती हैं और नियमित रूप से तेलुगु फ़िल्में देखती हैं जिस से वे भारत से जुड़ी रहें।

 मिस अमेरिका 
दावुलूरी को सितम्बर 15,2013 को मिस अमेरिका का ताज पहनाया गया। वो दूसरी 'मिस न्यूयॉर्क' हैं जिन्होंने 'मिस अमेरीका' का ख़िताब जीता है।

 सन्दर्भ 

 बाहरी कड़ियाँ

आधिकारिक जीवनी जालस्थल (अंग्रेज़ी में)
 नीना दावुलूरी Indya.Me पर
 
 

श्रेणी:जीवित लोग
श्रेणी:1989 में जन्मे लोग
श्रेणी:भारतीय अमेरिकी
चरस (पक्षी)

right|thumb|300px|चरस
चरस (वैज्ञानिक नाम : Houbaropsis bengalensis ; अंग्रेजी: Bengal Florican), भारतीय उपमहाद्वीप में पाया जाने वाला विशाल आकार का पक्षी है। यह अत्यन्त संकटग्रस्त पक्षी है जो लगभग विलुप्ति के कगार पर है। इनकी संख्या सम्भवतः १००० से भी कम होगी।

Critically  endangered श्रेणी-1

यह अपने आकर्षक नृत्य के लिए जाना जाता हैं।

ये घासभूमि में रहते हैं।

घास मैदानों को कृषि योग्य बनाने से प्राकृतिक आवास समाप्ति एवम विलुप्तीकरण।

श्रेणी:भारत के पक्षी
चेदि राज्य

right|thumb|300px|पुराणों में वर्णित प्राचीन भारत के राज्य
चेदि (अंग्रेज़ी: Chedi) यादवों का एक अति प्राचीन वंश है। ऋग्वेद की एक दानस्तुति में इनके एक अत्यंत शक्तिशाली नरेश 'कशु' का उल्लेख है। ऋग्वेदकाल में ये संभवत: यमुना और विंध्य के बीच बसे हुए थे। चेदी यादव प्रारंभिक वैदिक काल में चेदी क्षत्रियों में सबसे प्राचीन जनजातियों में से एक था। ऋग्वेद के काल में ही चेदि राजाओं ने यज्ञों में अपने उदार उपहारों से बड़ी ख्याति अर्जित कर ली थी। ईश्वरसेन उर्फ ​​महाक्षत्रप ईश्वरदत्त आभीर वंश के संस्थापक थे जिन्होंने दक्कन में एक बड़े क्षेत्र पर शासन किया था, उन्होंने एक युग शुरू किया जिसे कलचुरी-चेदी के नाम से जाना गया। 

पुराणों में वर्णित परंपरागत इतिहास के अनुसार यादवों के नरेश विदर्भ के तीन पुत्रों में से द्वितीय कैशिक चेदि का राजा हुआ और उसने चेदि शाखा का स्थापना की। चेदि राज्य आधुनिक बुंदेलखंड में स्थित रहा होगा और यमुना के दक्षिण में चंबल और केन नदियों के बीच में फैला रहा होगा। कुरु के सबसे छोटे पुत्र सुधन्वन्‌ के चौथे अनुवर्ती शासक वसु ने यादवों से चेदि जीतकर एक नए राजवंश की स्थापना की। उसके पाँच में से चौथे (प्रत्यग्रह) को चेदि का राज्य मिला। महाभारत मे शिशुपाल चेदि का राजा था। महाभारत के युद्ध में चेदि पांडवों के पक्ष में लड़े थे। छठी शताब्दी ईसा पूर्व के 16 महाजनपदों की तालिका में चेति अथवा चेदि का भी नाम आता है। चेदि लोगों के दो स्थानों पर बसने के प्रमाण मिलते हैं - नेपाल और बुंदेलखंड में। इनमें से दूसरा इतिहास अधिक प्रसिद्ध हुआ। मुद्राराक्षस में मलयकेतु की सेना में खश, मगध, यवन, शक, हूण के साथ चेदि लोगों का भी नाम है।

 इन्हें भी देखें
 महाजनपद
 महामेघवाहन वंश : इसे 'चेदि वंश' भी कहते हैं।

श्रेणी:प्राचीन भारत का इतिहास
हत्या

thumb|ठगों का गूट एक यात्री की हत्या करते हुए
गैर कानूनी ढंग से किसी का कत्ल करना हत्या करना कत्ल () कहलाता है और हत्या करने वाला हत्यारा कहलाता है। पृष्ठ-१८५

 सन्दर्भ 

श्रेणी:हत्या
श्रेणी:मृत्यु के कारण
स्लॅटवॉक

thumb|350px|right|टोरण्टो में प्रथम स्लॅटवॉक, 3 अप्रैल 2011

स्लॅटवॉक विरोध मार्च 3 अप्रैल 2011 को टोरण्टो, ओण्टारियो, कनाडा में निकला जो बाद में विश्वभर में रैलियों के रूप में प्रचलित हुआ। यह महिला बलात्कार के विरोध प्रदर्शन के रूप में निकाला गया था जिसका बलात्कार संस्कृति के अन्त का आग्रह करना था।
 सन्दर्भ 

श्रेणी:विरोध मार्च
गुजरात में जैन धर्म

जैन धर्म एक धर्म और दर्शन है जो गुजरात में बहुत महत्व रखता है। धर्म अनुयायीयों का विश्वास है कि उनके २२वें तीर्थकर (जैन धर्म के भगवान) को यहाँ मोक्ष की प्राप्ती हुई थी। बहुत से अन्य साधुओं का निर्वाण भी यहाँ हुआ; विशेष रूप से पवित्र गिरनार और सत्रुंजय पर्वत।

 प्रमुख केन्द्र 
प्रमुख प्राचीन जैन केन्द्र बिन्दुओं में निम्न शामील हैं:
पालीताना
गिरनार
कोठारा
नलीया
तरंगा
सोनगढ़

 चित्र दीर्घा 

 सन्दर्भ 

श्रेणी:भारत में धर्म
श्रेणी:भारत में जैन धर्म
जटामांसी

right|thumb|300px|जटामांसी
जटामांसी (वैज्ञानिक नाम: Nardostachys jatamansi) हिमालय क्षेत्र में उगने वाला एक सपुष्पी औषधीय पादप है। इसका उपयोग तीक्ष्ण गंध वाला इत्र बनाने में होता है। इसे जटामांसी इसलिए कहा जाता है क्योंकि इसकी जड़ों में जटा (बाल) जैसे तन्तु लगे होते हैं। इसे मारवाङी में'बालछड़' नाम से भी जाना जाता है।

 बाहरी कड़ियाँ

श्रेणी:औषधीय पादप
पद्मा बंदोपाध्याय

thumb|पद्मा बंदोपाध्याय
डॉ पद्मा बंदोपाध्याय (जन्म  4 नवंबर 1944) भारत की पहली महिला एयर वाइस मार्शल हैं। वह एयर कॉमॉडोर के पद पर पदोन्नत होने के लिए भारतीय वायु सेना की पहली महिला अधिकारी और भारत के एयरोस्पेस मेडिकल सोसायटी की पहली हैं। वह उत्तरी ध्रुव में वैज्ञानिक अनुसंधान करने वाली पहली भारतीय महिला हैं। उनकी एक और उपलब्धि यह है कि वह भी रक्षा सेवा स्टाफ कॉलेज कोर्स पूरा करने वाली पहली महिला अधिकारी हैं। 1973 में उन्हें विशिष्ट सेवा पदक प्राप्त हुआ और 1991 में उन्हें ए एफ एच ए पुरस्कार प्राप्त हुआ।इन्हे चिकित्सा के क्षेत्र में भारत सरकार द्वारा सन २०२० में पद्म श्री से सम्मानित किया गया था।

 सेना में महिलाओं के योगदान पर पद्मा बंदोपाध्याय के विचार 
डॉ पद्मा बंदोपाध्याय के अनुसार "सेना की वर्दी उन युवतियों के लिए नहीं है जो महज रोमांच के लिए इस सेवा में आना चाहती हैं। अगर कोई लड़की मानसिक तौर पर तैयार नहीं होगी तो यह सविर्स उसके लिए एवरेस्ट को फतह करने से कहीं ज्यादा मुश्किल साबित हो सकती है। सेना में कई मुश्किल हालात का सामना करना पड़ सकता है। इनसे उन्हें एक आम सैनिक की तरह निबटना होता है और महिला होने के नाते वे इससे बच नहीं सकतीं। वैसे, किसी महिला अधिकारी के आत्महत्या करने से यह नहीं माना जाना चाहिए कि सेना महिलाओं को रखने में सक्षम नहीं है। इस सर्विस में आनेवाली कठिनाइयों को चैलेंज के रूप में भी लिया जा सकता है और सजा के तौर पर भी। यह सब माइंडसेट पर निर्भर करता है।"

 सन्दर्भ 

श्रेणी:भारतीय महिला वैज्ञानिक
श्रेणी:1944 में जन्मे लोग
श्रेणी:युद्ध में भारतीय महिलाऐं
श्रेणी:जीवित लोग
अर्जुन नरसिंह के सी

अर्जुन नरसिंह के.सी. () (जन्म 27 सितंबर 1947) एक वरिष्ठ नेपाली राजनीतिज्ञ हैं। ये नेपाली कांग्रेस से जुड़े हैं। ये इसके संयुक्त महासचिव और पार्टी के प्रवक्ता रह चुके हैं। साथ ही ये नेपाल के स्वास्थ और शिक्षा मंत्री भी रह चुके हैं।

नेपाल की राजनीति में राणा वंश के बर्चस्व को समाप्त करने तथा आम आदमी के राजनीति में भाग लेने की अनुमति हेतु 1950 में चलाये गए डेमोक्रेटिक मूवमेंट का इनहोने नेतृत्व किया। आगे चलकर इन्होंने राजशाही को समाप्त करने और संसदीय लोकतंत्र बहाल करने के लिए, वामपंथी ताकतों के साथ साझेदारी में, 1990 में एक लोकतांत्रिक आंदोलन का फिर से नेतृत्व किया।. 22 नवम्बर 2005 को राजा ज्ञानेंद्र की सरकार की अवधि समाप्त करने के लिए और पूर्ण लोकतन्त्र बहाल करने के लिए सीपीएन यूएमएल और सीपीएन माओवादी के साथ इन्होंने 12 सूत्री समझौते के साथ मिलकर काम किया।.

 सन्दर्भ 

श्रेणी: नेपाल
श्रेणी: राजनीतिज्ञ
 बाहरी कड़ियाँ
 नेपाली कांग्रेस का आधिकारिक वेबसाइट
 अर्जुन नरसिंह के सी का आधिकारिक वेबसाइट
नेपाल प्रज्ञा प्रतिष्ठान

नेपाल प्रज्ञा प्रतिष्ठान () भाषा, साहित्य, संस्कृति तथा दर्शन के संरक्षण, सम्वर्द्धन और विकास हेतु नेपाल सरकार द्वारा स्थापित संस्था है। प्रतिष्ठान के कुलपति माननीय गंगाप्रसाद उप्रेती हैं तथा सचिव प्राध्यापक डाक्टर jagat prasad upadhyay प्रेक्षित हैं। माननीय कुलपतिजी के सचिवालय प्रमुख विश्वास घिमिरे हैे। वो कुलपतिजी के समग्र सचिवालय, अन्तर्राष्ट्रिय सम्बन्ध विभाग अौर  राष्ट्रिय प्रतिभा उपचार कोषका कार्यो में सक्रियतापूर्वक कार्यकर्ते हें।.k.ref></ref>

 स्थापना 
नेपाल में राष्ट्रीय सांस्कृतिक अकादमी के लिए एक आंदोलन 20 वीं सदी के दौरान शुरू हुआ, राष्ट्रीय आंकड़ों के साथ नेपाली कवि लक्ष्मी प्रसाद देवकोटा ने इसकी स्थापना की पहल की। उनकी पहल पर यह प्रतिष्ठान 1957 में अस्तित्व में आया और इसका नाम पड़ा नेपाल साहित्य कला प्रतिष्ठान (एकेडेमी)। यह बाद में रॉयल नेपाल अकादमी अधिनियम 1974 के पारित होने के बाद नेपाल राजकीय प्रज्ञा प्रतिष्ठान (रॉयल नेपाल अकादमी) के रूप में नामित किया गया। 2008 में एक लोकतांत्रिक संघीय गणराज्य में नेपाल के संक्रमण के बाद नेपाल की संसद द्वारा अधिनियमित नेपाल अकादमी अधिनियम 2007 के प्रावधान के अनुसार इसका नाम नेपाल प्रज्ञा प्रतिष्ठान (नेपाल अकादमी) कर दिया गया।

भाषा, साहित्य, संस्कृति, सामाजिक विज्ञान और दर्शन नेपाल प्रज्ञा प्रतिष्ठान के पाँच महत्वपूर्ण विभाग है।

 कार्य 
नेपाल प्रज्ञा प्रतिष्ठान ने 'बृहत नेपाली शब्दकोश' का निर्माण किया है।

छवी दिर्घा

 सन्दर्भ 

 बाहरी कड़ियाँ
 नेपाल प्रज्ञा प्रतिष्ठान की आधिकारिक वेबसाइट
 नेपाली बृहत शब्दकोश

श्रेणी:संस्था
श्रेणी:नेपाल
निर्मला सीतारामन्

निर्मला सीतारामन् (तमिल :  நிர்மலா சீதாராமன் / निर्मला चीतारामऩ् ; जन्म : १८ अगस्त, १९५९) भारत की वित्तमन्त्री हैं। सितम्बर २०१७ से मई २०१९ तक वे रक्षामन्त्री थीं और उससे पहले वे भारत की वाणिज्य और उद्योग (स्वतंत्र प्रभार) तथा वित्त व कारपोरेट मामलों की राज्य मंत्री रह चुकी हैं। वे भारतीय जनता पार्टी (भाजपा) से संबद्ध हैं तथा पार्टी की राष्ट्रीय प्रवक्ता भी रह चुकी हैं। निर्मला सीतारमन भारत की पहली पूर्णकालिक महिला वित्त मंत्री हैं; हालांकि इंदिरा गांधी ने प्रधानमंत्री पद पर रहते हुए अतिरिक्त कार्यभार के रूप में यह मंत्रालय संभाला था।

 राजनीतिक जीवन 
निर्मला सीतारामन् 2003 से 2005 तक राष्ट्रीय महिला आयोग की सदस्या रह चुकी हैं। वे 03 सितंबर 2017 तक भारतीय जनता पार्टी की प्रवक्ता के साथ-साथ भारत की वाणिज्य और उद्योग (स्वतंत्र प्रभार) तथा वित्त व कारपोरेट मामलों की राज्य मंत्री रहीं हैं और 03 सितंबर 2017 को श्री नरेंद्र मोदी की सरकार में उन्हें रक्षा मंत्री बनाया गया। वे श्रीमती इंदिरा गाँधी के बाद भारत के रक्षा मंत्रालय की कमान सम्हालने वाली स्वतंत्र भारत की दूसरी महिला नेत्री और स्वतंत्र रूप से पहली पूर्णकालिक महिला रक्षामंत्री हैं।

फरवरी 2020 में, सीतारामन् ने अपने दूसरे बजट भाषण के दौरान एक विवादित बयान दिया कि सिंधु लिपि - चित्रलिपि को समझ लिया गया है, और  सरस्वती-सिंधु सभ्यता और हड़प्पा की मुहरें उल्लेखनीय हैं, जो 3300 ईसा पूर्व की हैं।

 पूर्व जीवन और करियर 
निर्मला सीतारामन् ने 1980 में सीतालक्ष्मी रामास्वामि कॉलेज, तिरुचिरापल्ली, तमिलनाडु से स्नातक(अर्थशास्त्र) की शिक्षा पूर्ण की। निर्मला सीतारमन ने जवाहरलाल नेहरू विश्वविद्यालय (जनेवि) से अंतरराष्ट्रीय अध्ययन विषय में एम॰फ़िल॰ की।

निर्मला सीतारामन् प्राइसवॉटरहाउस कूपर्स के साथ वरिष्ठ प्रबंधक (शोध एवं विश्लेषण) के तौर पर भी कार्य कर चुकी हैं। उन्होंने कुछ समय के लिए बीबीसी विश्व सेवा के लिए भी कार्य किया।
निर्मला सीतारामन् हैदराबाद में स्थित प्रणव स्कूल के संस्थापकों में से एक हैं।

 व्यक्तिगत जीवन 
निर्मला सीतारामन् का विवाह डॉ॰ परकल प्रभाकर से हुआ जो जवाहरलाल नेहरू विश्वविद्यालय और लंदन स्कूल ऑफ़ इकोनॉमिक्स के पूर्व छात्र हैं। वो एक राजनीतिज्ञ, राजनीतिक टीकाकार, लोकप्रिय टीवी एंकर और एक बुद्धिजीवी हैं। वर्तमान में डॉ॰ परकला प्रभाकर राईटफोलियो (www.rightfolio.co.in) में एमडी हैं।

इन्हें भी देखें
 अरुण जेटली
 नरेन्द्र मोदी
 इन्दिरा गांधी

 सन्दर्भ 

 बाहरी कड़ियाँ
 सिंधु लिपि
 भाजपा के लिए सुश्री सीतारमन द्वारा जारी वक्तव्य
 छोटे से राजनीतिक कार्यकाल में निर्मला सीतारमण ने हासिल की बड़ी उपलब्धि

श्रेणी:भारतीय जनता पार्टी के राजनीतिज्ञ
श्रेणी:भारतीय महिला राजनीतिज्ञ
श्रेणी:जीवित लोग
श्रेणी:1959 में जन्मे लोग
श्रेणी:भारत के रक्षा मंत्री
श्रेणी:मोदी मंत्रिमंडल
तंदूरी पाककला

right|thumb|200px|तंदूरी पाककला
तंदूरी पाककला मिट्टी की बेलनाकार भट्टी या तंदूर में लकड़ी के कोयले की आंच पर भोजन पकाने की एक पद्धति है। 
 स्वरूप एवं उपयोगिता 
विशाल कलश की आकृति वाला तंदूर कम से कम एक मीटर ऊंचा और प्राय: गर्दन तक जमीन में धंसा होता है। ऐसा माना जाता है कि तंदूरी पाककला का जन्म फारस में हुआ, जहां से यह किसी एक या अन्य रूप में सम्पूर्ण भारत में लोकप्रिय हो गई। तंदूर को गरम करने के लिए इसमें लकड़ी या कोयले की आग घंटों तक जलाकर रखी जाती है। मसालेदार कबाब (मांस) को दहि और मसाले में लपेटकर लोहे की पतली छड़ों में पिरोकर गरम तंदूर में रखकर पकाया जाता है। यह पकाकर तंदूरी रंग का (सुर्ख नारंगी लाल) हो जाता है, तब इसमें प्राकृतिक वनस्पति रंग मिलाया जाता है। गेहूं के आटे से बना अंडाकार नान (रोटी) तंदूर की भीतरी दीवार पर लगाकर पकाया जाता है। तंदूरी मुर्गा तंदूरी पाककला सर्वाधिक लोकप्रोय व्यंजन है। पंख वगैरह साफ करने के बाद पूरा मुर्गा तंदूर में जल्दी ही भून जाता है।भारत ज्ञानकोश, खंड- 2, प्रकाशक: पोप्युलर प्रकाशन, मुंबई, पृष्ठ संख्या-334, आई एस बी एन 81-7154-993-4

 प्रचलन 
इसका प्रचलन लखनऊ के नवाब और हैदराबाद के निज़ाम के समय में सर्वाधिक था, जिसकी झलक आज भी लखनवी और हैदराबादी व्यंजन बनाने में इस्तेमाल होता है। 
 इन्हें भी देखें 
 पाकदर्पण - पाककला से संबन्धित प्राचीन संस्कृत ग्रन्थ
पाकशास्त्र
 सन्दर्भ 

 बाहरी कड़ियाँ 
 जीरो ऑयल साउथ इंडियन कुक बुक (गूगल पुस्तक)
 सेहत और स्वाद
श्रेणी:भोजन
श्रेणी:खान पान
द लंच बॉक्स

द लंच बॉक्स रितेश बत्रा द्वारा निर्देशित और गुनीत मोंगा, अनुराग कश्यप एवं अरुण रंगाचारी द्वारा निर्मित पत्रोचित रोमानी फिल्म है। फ़िल्म को एक साथ कई स्टूडियों में जारी किया गया। ये स्टूडियो यूटीवी मोशन पिक्चर्स, धर्मा प्रोडक्शन्स, सिख्य ऐंटरटेनमेंट, डर मोशन पिक्चर्स, एनएफडीसी (भारत), रोह फ़िल्म्स (जर्मनी), एएसएपी फ़िल्म्स (फ़्रांस) और सिने मोसायक (संयुक्त राज्य अमेरिका) हैं। इसमें इरफ़ान ख़ान, निमरत कौर और नवाजुद्दीन सिद्दीकी ने मुख्य कलाकारों की भूमिका अदा की है। फ़िल्म के २०१३ के कान फ़िल्म महोत्सव में भी प्रदर्शित किया जा चुका है उसके बाद ग्रांड रैल डोर में भी दिखाया जा चुका है और बाद में ये फिल्म क्रिटिक्स सप्ताह दर्शकों की पसंद अवार्ड भी जीत चुकी है इस अवार्ड को "ग्रांड रेल डी और" नाम से भी जाना जाता है।  यह फ़िल्म २०१३ के टोरण्टो अन्तर्राष्ट्रीय फ़िल्म महोत्सव में भी जारी की जा चुकी है। भारत, अमेरिका एवं यूके में फ़िल्म को 20 सितम्बर 2013 को जारी किया गया।

 पटकथा 
फ़िल्म मुम्बई आधारित है और मुम्बई की डब्बावाला (लंच बॉक्स सेवा) की गलती से आरम्भ हुई जो एक युवा महिला और रिटायरमेंट की दहलीज पर खड़ा एक व्यक्ति'लंच बॉक्स' के जरिए एक दूसरे को जान पाते हैं और प्यार कर बैठते हैं की कहानी को दिखाया गया है। इला (निमरत कौर) एक गृहणी है और उसकी एक छोटी बेटी है। उसके पति (नकुल वैद्य) के विवाहेतर सम्बंध हैं। उसका पति हमेशा अपने मोबाइल से चिपका रहता है। अपने पति के लिए बेहतरीन भोजन बना कार्यालय भेजकर वह उसका प्यार पाने की कोशिश करती है। साजन फर्नांडीज़ (इरफ़ान ख़ान) सरकारी कार्यालय का एक कर्मचारी है। उनकी पत्नी का निधन हो चुका है और वो अपने कार्यालय में डब्बावाला (टिफिन सर्विस) से भोजन मंगवाते हैं। एक दिन डिब्बावाले की ग़लती से, श्रीमती इला के पति का डिब्बा जो कि इला ने खुद बनाया था साजन के पास पहुँच जाता है और साजन का डिब्बा इला के पति को। पहली बार टिफिन बदलने के बाद डिब्बेवाले को अपनी इस गलती का कभी पता ही नहीं चलता और दोनों के टिफिन रोज बदलते रहते हैं। पहले दिन टिफिन बदलने के बाद इला अगले दिन डिब्बे में हाथ से लिखा हुआ एक नोट रखती है। साजन उस पत्र का जवाब देता है और इस तरह दोनो के बीच बिना मिले बातचीत का सिलसिला शुरू हो जाता है। वे हर मसले पर बात करते हैं यहाँ तक कि इला फर्नांडीज को अपने पति के विवाहेतर संबंधों के बारे में भी बता देती है। एक दिन इला फर्नांडीज को लिखके भेजती है की वह भूटान जाना चाहती है। फर्नांडीस उसे लिखकर भेजता है की क्या वह भी उसके साथ जा सकता है। इसके बाद इला लिख कर उत्तर देती है की वह एक अजनबी के साथ कैसे जा सकती है। फिर, एक दिन इला और फर्नांडीज मिलने का फैसला करते हैं। दोनों एक रेस्तरां में आने को तैयार हो जाते है लेकिन फर्नांडीस वहाँ पर नहीं आता | इला अगले दिन उसे खाली डब्बा भेजती है। साजन फर्नांडीस उसे लिखकर भेजता है की वह वहाँ पर आया था लेकिन उससे मिला नहीं क्योकि वह अब इला की तुलना में वृद्ध हो गया है। वह उसे इस सब को छोडकर आगे बढ़ जाने को कहता है। एक दिन इला को फर्नांडीस के काम करने की जगह का पता चल जाता है लेकिन वहाँ उसे पता चलता है कि फर्नांडीस उस नौकरी को छोड कर नासिक चला गया है। फिल्म के अंत में साजन नासिक से वापस आ जाता है और इला की खोज करता है और पृष्ठभूमि में डब्बेवालो का गाना बज रहा होता है।

 कलाकार 
 इरफ़ान ख़ान - साजन फर्नांडीज़
 निमरत कौर - इला
 नवाजुद्दीन सिद्दीकी - शेख
 डेंजिल स्मिथ - मिस्टर श्रॉफ
 भारती आचरेकर - मिसेज देशपाण्डे
 नकुल वैद्य - इला के पति
 यश्वी पुनीत नागर
 लिलेट दुबे

 सन्दर्भ 

 बाहरी कड़ियाँ
 लंच बॉक्स रिव्यू 
 
 

श्रेणी:हिन्दी फ़िल्में
श्रेणी:2013 में बनी हिन्दी फ़िल्म
फटा पोस्टर निकला हीरो

फटा पोस्टर निकला हीरो २०१३ की बॉलीवुड की एक्शन हास्य फ़िल्म है। फ़िल्म में मुख्य भूमिका शाहिद कपूर और इलियाना डी'क्रूज़ ने निभाई है। फ़िल्म के निर्देशक टिप्स म्यूज़िक फ़िल्म्स के रमेश तौरानी हैं और राजकुमार सन्तोषी फ़िल्म निर्माता हैं, जिन्होंने घायल (1990), अंदाज़ अपना अपना (1994), ख़ाकी (2004) और अजब प्रेम की ग़ज़ब कहानी (2009) जैसी फ़िल्मों का निर्देशन कार्य किया है। फ़िल्म 20 सितम्बर 2013 को जारी की गयी।

 पटकथा 
यह एक युवा लड़के विश्वास राव (शाहिद कपूर) की कहानी है जो हीरो बनने के सपने देखता है। उसकी माँ सावित्री देवी (पद्मिनी कोल्हापुरी) ऑटोरिक्शा चलाती हैं और चाहती हैं कि उनका बेटा ईमानदार पुलिस अफ़सर बने। सावित्री के पति, यशवंत राय (मुकेश तिवारी) भ्रष्ट पुलिस अफ़सर होते हैं, जिनकी एक कार दुर्घटना में मौत हो जाती है। उस समय वो अवैध तरीके से मिली संपत्ति लेकर, अपनी बीवी और नवजात बच्चे विश्वास को छोड़कर भाग रहे थे। विश्वास को मुंबई के पुलिस विभाग से इंटरव्यू का बुलावा आता है। लेकिन वह फ़िल्म इंडस्ट्री में मौके की तलाश रहा होता है। वह फ़िल्मी दुनिया के लिए अपना संघर्ष शुरू कर देता है। एक दिन जब वह पुलिस की वर्दी में घूम रहा होता है, उसकी मुलाकात सामाजिक कार्यकर्ता काजल (इलीना डीक्रूज़) से होती है, जो उसे भूल से पुलिस अफ़सर समझ लेती है। यह बात तेज़ी से फैलती है। ग़लती से विश्वास की फ़ोटो अख़बार में छप जाती है। बाद में विश्वास के जीवन में बहुत उतार चढ़ाव आने का दौर आरम्भ होता है।

 कलाकार 
 शाहिद कपूर - विश्वास राव
 इलियाना डी'क्रूज़ - सामाजिक कार्यकर्ता काजल 
 दर्शन जरीवाला
 सौरभ शुक्ला
 संजय मिश्रा
 पद्मिनी कोल्हापुरी - विश्वास की माँ सावित्री देवी
 नर्गिस फ़ख़री (आयटम गीत में विशेष उपस्थिति)
 सलमान ख़ान - अपने ही रूप में विशेष उपस्थिति
 मुकेश तिवारी - यशवंत राय (विश्वास के पिता)
 जाकिर हुसैन
 संगीत 

फ़िल्म का संगीत प्रीतम चक्रबर्ती ने बनाया है जिसके गीत इरशाद कामिल और अमिताभ भट्टाचार्य ने लिखे हैं।
प्रथम गीत तु मेरे अगल बगल है २६ जुलाई २०१३ को जारी किया गया। यह गीत मिका सिंह ने गाया है।
फ़िल्म के पाँच गीत: हे मिस्टर डीजे एक क्लब गीत है जो बेनी दयाल, शेफाली आलवरीज एवं शाल्मली खोलगडे ने गाया है। गीत रंग शरबतों का आतिफ़ असलम एवं चिन्मयी ने गाया है। एक अन्य संस्करण मैं रंग शरबतों का (बदला हुआ संस्करण) अरिजीत सिंह ने गाया है। धतिंग नाच एक आयटम नम्बर है जो नर्गिस फ़ख़री पर फ़िल्माया गया है और नेहा कक्कड़ और नकाश ने इसे गाया है।

फ़िल्म के अन्य चार गीत संगीत स्ट्रीमिंग सेवा सावन पर ​​विशेष रूप से जारी किए गए।

 विज्ञापन चित्र 
फ़िल्म फटा पोस्टर निकला हीरो का विज्ञापन चित्र अर्थात झलक १४ जुलाई २०१३ को जारी की गयी थी।

 सन्दर्भ 
 

 बाहरी कड़ियाँ
 
 

श्रेणी:भारतीय फ़िल्में
श्रेणी:2013 में बनी हिन्दी फ़िल्म
सावित्री बाई फुले

सावित्री बाई फुले उत्तर प्रदेश से भारतीय राजनीतिज्ञा हैं। वो १६वीं लोकसभा में बहराइच लोक सभा निर्वाचन क्षेत्र से भारतीय जनता पार्टी की सांसद हैं।इस समय वह भारतीय जनता पार्टी को छोड़कर अपनी पार्टी, कांशीराम बहुजन समाज पार्टी के नाम से बना कर उत्तर प्रदेश की राजनीति में कमर कस चुकी है ।।

 सन्दर्भ 

श्रेणी:भारतीय जनता पार्टी के राजनीतिज्ञ
श्रेणी:लोक सभा सदस्य
श्रेणी:१६वीं लोक सभा के सदस्य
श्रेणी:जीवित लोग
श्रेणी:आंबेडकरवादी 
श्रेणी:भारतीय बौद्ध
श्रेणी:1981 में जन्मे लोग
डॉ राम मनोहर लोहिया अवध विश्वविद्यालय

डॉ राम मनोहर लोहिया अवध विश्वविद्यालय भारत का एक प्रमुख विश्वविद्यालय है। यह उत्तर प्रदेश के अयोध्या में स्थित है। इसे उत्तर प्रदेश सरकार द्वारा 25 जुलाई 1975 को विश्वविद्यालय का दर्जा दिया गया। इसका नाम प्रसिद्ध समाजवादी नेता एवं आर्थिक चिन्तक राममनोहर लोहिया के नाम पर रखा गया है।

वर्ष 1984 में यह विश्वविद्यालय आवासीय विश्वविद्यालय बन गया। पहले यहाँ चार विभाग आरम्भ हुए - इतिहास विभाग, संस्कृति एवं पुरातत्त्व विभाग, ग्रामीण अर्थव्यवस्था, गणित तथा सांख्यिकी विभाग और ठोस अवस्था भौतिकी विभाग।

प्रमुख पूर्व छात्र
अनुपम श्याम
इंद्रजीत पटेल (धावक)
बृजभूषण शरण सिंह
संजय सिंह
सावित्री बाई फुले
लल्लू सिंह
शाह आलम
जगदम्बिका पाल

 इन्हें भी देखें
 राममनोहर लोहिया राष्ट्रीय विधि विश्वविद्यालय

सन्दर्भ

 बाहरी कड़ियाँ
 

श्रेणी:उत्तर प्रदेश में विश्वविद्यालय और कॉलेज
श्रेणी:अयोध्या ज़िला
अवहट्ठ

अपभ्रंश के ही परवर्ती रूप को 'अवहट्ट' नाम दिया गया है। ग्यारहवीं से लेकर चौदहवीं शती के अपभ्रंश रचनाकारों ने अपनी भाषा को 'अवहट्ट' कहा।
साधारणतः बांग्ला भाषा की उत्पत्ति का क्रम यह बताया जाता है- मागधी प्राकृत --> मागधी अपभ्रंश --> मागधी अवहट्ठ ---> बांग्ला

 परिचय 
कालक्रम से अपभ्रंश साहित्य की भाषा बन चुका था, इसे 'परिनिष्ठित अपभ्रंश' कह सकते हैं। यह परिनिष्ठित अपभ्रंश उत्तर भारत में राजस्थान से असम तक काव्यभाषा का रूप ले चुका था। लेकिन यहाँ यह भूल नहीं जाना चाहिए कि अपभ्रंश के विकास के साथ-साथ विभिन्न क्षेंत्रों की बोलियों का भी विकास हो रहा था और बाद में चलकर उन बोलियों में भी साहित्य की रचना होने लगी। इस प्रकार परवर्ती अपभ्रंश और विभिन्न प्रदेशों की विकसित बोलियों के बीच जो अपभ्रंश का रूप था और जिसका उपयोग साहित्य रचना के लिए किया गया उसे ही 'अवहट्ठ' कहा गया है। 

डॉ॰ सुनीतिकुमार चटर्जी ने बतलाया है कि शौरसेनी अपभ्रंश अर्थात् अवहट्ठ मध्यदेश के अलावा बंगाल आदि प्रदेशों में भी काव्यभाषा के रूप में अपना आधिपत्य जमाए हुए था।

 इन्हें भी देखें
प्राकृत
पालि
अपभ्रंश
ब्रजबुलि
कीर्तिलता - अवहट्ट में रचित ग्रन्थ

 बाहरी कड़ियाँ
 कीर्तिलता और अवहट्ठ भाषा (गूगल पुस्तक ; लेखक - डॉ शिवप्रसाद सिंह)
 विद्यापति रचित कीर्तिलता (अबहट्ठ भाषा मूल, तथा हिन्दी अनुवाद सहित)

श्रेणी:हिन्दी ग्रन्थ

श्रेणी:भारतीय भाषाएँ
चतुष्फलकी

right|150px
ठोस ज्यामिति में चार समतल फलकों वाले ठोस को चतुष्फलकी (चतुः + फलकी = चार फलकों वाली / tetrahedron) कहते हैं। चारों फलक त्रिभुजाकार होते हैं। इसमें से कोई तीन फलक एक बिन्दु पर मिलते हैं जिसे 'शीर्ष' (vertex) कहते हैं। चतुष्फलकी में चार फलक, चार शीर्ष एवं छः कोर (edges) होतीं हैं। साधारण उत्तल बहुफलकियों में चतुष्फलकी ही सबसे सरल ठोस है।

चतुष्फलकी एक प्रकार का पिरामिड ही है जिसका आधार त्रिभुज है। अतः इसे 'त्रिभुजीय पिरामिड' भी कहा जाता है। 

सभी उत्तल बहुफलकियों की भांति चतुष्फलकी भी एक ही कागज के तुकड़े से मोड़कर बनायी जा सकती है। किसी भी चतुष्फलकी के चारों शीर्षों से होकर एक गोल तल बनाया जा सकता है, जिसे परिगोला (circumsphere) कहते हैं। इसी प्रकार इसके चारों फलकों को स्पर्श करता हुआ भी एक गोल तल बनाया जा सकता है जिसे अन्तःगोला (insphere) कहते हैं।

जिस चतुष्फलक के सभी फलक समबाहु त्रिभुज हों, उसे समचतुष्फलक (रेगुलर टेट्राहेड्रॉन) कहते हैं। 

 आयतन 
चतुष्फलक का आयतन
 

जहाँ  चतुष्फलक के आधार का क्षेत्रफल तथा  इस आधार पर सामने के शीर्ष से डाले गए लम्ब की लम्बाई है।

 जहाँ A, B, C और D चतुष्फलक के शीर्ष हैं।

 सम चतुष्फलक से सम्बन्धित सूत्र 
यदि किसी समचतुष्फलक के कोर की लम्बाई 'a' हो तो :

फलक का क्षेत्रफलसम्पूर्ण तलCoxeter, Harold Scott MacDonald; Regular Polytopes, Methuen and Co., 1948, Table I(i)पिरामिड की ऊँचाईKöller, Jürgen, "Tetrahedron" , Mathematische Basteleien, 2001आयतनफलक-शीर्ष-भुजा कोण (approx. 54.7356°)फलक-भुजा-फलक कोण(approx. 70.5288°)भुजा केंद्रीय कोण,"Angle Between 2 Legs of a Tetrahedron" , Maze5.net चतुष्फलकीय कोण के नाम से 
जाना जाता है (approx. 109.4712°)Solid angle at a vertex subtended by a face(approx. 0.55129 steradians)परिगोले की त्रिज्याअन्तःगोले की त्रिज्याRadius of midsphere that is tangent to edgesRadius of exspheresDistance to exsphere center from a vertex

Note that with respect to the base plane the slope of a face () is twice that of an edge (), corresponding to the fact that the horizontal distance covered from the base to the apex along an edge is twice that along the median of a face. In other words, if C is the centroid of the base, the distance from C to a vertex of the base is twice that from C to the midpoint of an edge of the base. This follows from the fact that the medians of a triangle intersect at its centroid, and this point divides each of them in two segments, one of which is twice as long as the other (see proof).

प्रकृति में चतुष्फलकी
right|thumb|250px|मिथेन की संरचना
कई खनिजों और रासायनिक यौगिकों की संरचना चतुष्फलकीय होती है, जैसे मिथेन। 

चतुष्फलकीय संरचना वाले यौगिक
मिथेन
    
एमीन
   
सिलिकॉन डाइऑक्साइड
 
पाइरॉक्सीन
  
जिंक क्लोराइड

कार्बन टेट्राक्लोराइड
 
निकल टेट्राकार्बोनिल
 
परक्लोरेट (जैसे, पोटैशियम परक्लोरेट आदि)
 
क्रोमिल क्लोराइड

 सन्दर्भ 

श्रेणी:ठोस ज्यामिति
श्रेणी:ज्यामिति
गोला

right|thumb|200px|गोला
गोला (sphere) वह ठोस है जिसमें केवल एक तल होता है और इसके तल का प्रत्येक बिन्दु एक निश्चित बिन्दु से समान दूरी पर होता है। इस बिन्दु को गोले का केन्द्र कहते हैं तथा केन्द्र से गोले के किसी बिन्दु की दूरी को गोले की त्रिज्या कहते हैं। उदाहरण के लिए, गेंद का आकार गोल होता है। 

 निर्देशांक ज्यामितीय समीकरण 

यदि गोले का केन्द्र  तथा त्रिज्या  हो तो गोले के तल का कोई बिन्दु  निम्नलिखित समीकरण को संतुष्ट करेगा।

.

r त्रिज्या वाले गोले का प्राचलिक समीकरण यह है:

 सूत्र अध्द गोले का कुल पृष्ठ

यदि गोले की त्रिज्या  हो तो गोले का वक्र पृष्ठ :
.

गोले का आयतन :
.

इसे भी देखें
अर्ध गोला(Hemisphere)
 बाहरी कड़ियाँ 
 एक वृत्त के क्षेत्रफल

श्रेणी:ठोस ज्यामिति
श्रेणी:गोलार्ध
श्रेणी:प्राथमिक आकार
*
ज़िन्दगी (१९४० फ़िल्म)

ज़िन्दगी १९४० में बनी एक हिन्दी फ़िल्म है जिसमें मुख्य भूमिका कुन्दन लाल सहगल ने निभाई है। फ़िल्म के निर्देशक पी.सी. बरुआ हैं और इसके लेखक जावेद हुसैन तथा प्रसिद्ध निर्देशक किदार नाथ शर्मा हैं। यह फ़िल्म सन् १९४० की सबसे सफल फ़िल्म थी।
 संक्षेप 
एक दिन एक अविवाहित, बेरोज़गार, आवारा, जुआरी रतन (के. एल. सहगल) एक विवाहिता श्रीमती (जमुना) से टकरा जाता है। श्रीमती के शराबी पति ने उसे मार-पीट कर घर से बाहर निकाल दिया है। अब दोनों मिलकर एक झूठे धर्मार्थ संगठन के लिये चंदा इकट्ठा करके अपना गुज़ारा करने लगते हैं। ठगी करके वे जो पैसा कमाते हैं उससे किराये का एक फ़्लैट लेकर दोनों साथ रहने लगते। इस बीच श्रीमती के पिता का देहान्त हो जाता है लेकिन मरने से पहले वह अपनी सारी जायदाद श्रीमती के नाम कर देते हैं। अपने पुराने पापों का प्रायश्चित करने की नीयत से वह सामाजिक कार्यों में लग जाती है और अपने पिता से मिली सम्पत्ति को दान में देने लगती है और लखिया नामक एक अनाथ को गोद भी ले लेती है। श्रीमती रतन को लखिया की पढ़ाई के लिये रख लेती है लेकिन रतन के ज़िद करने पर कि वे दोनों फिर साथ रहने लगें, उसे उसके पुराने पाप कचोटने लगते हैं और वह रतन को दुतकार देती है। फ़िल्म के अन्त में श्रीमती तन्हा मर जाती है।

 चरित्र 
कुन्दन लाल सहगल - रतन
जमुना - श्रीमती
पहाड़ी सान्याल
आशालता वबगांवकर
श्याम लाहा
नेमो
सितारा देवी
विक्रम कपूर
रजनी रानी

 मुख्य कलाकार 
कुन्दन लाल सहगल
जमुना
पहाड़ी सान्याल

 दल 
 संगीत 
इस फ़िल्म का संगीत दिया है पंकज मलिक ने और गीतकार हैं आरज़ू लखनवी और किदार नाथ शर्मा।
+ज़िन्दगी के गीतगीतगायक/गायिकागीतकार१काजर काहे डारूँ नैना में किदार नाथ शर्मा२जीवन आशा यह है मेराके एल सहगलआरज़ू लखनवी३दीवाना हूँ दीवाना हूँके एल सहगलआरज़ू लखनवी४मैं क्या जानूँ क्या जादू है  के एल सहगल किदार नाथ शर्मा५सो जा राजकुमारी सो जा  के एल सहगल किदार नाथ शर्मा

 रोचक तथ्य 
 परिणाम 
 बौक्स ऑफिस 
 समीक्षाएँ
 नामांकन और पुरस्कार 
 फ़िल्मफ़ेयर पुरस्कार 
 राष्ट्रीय फ़िल्म पुरस्कार 
 बाहरी कड़ियाँ
 
श्रेणी:भारतीय ड्रामा फ़िल्में
रूप

अंगूठाकार|अक्षर
रूप वाक्य में प्रयुक्त शब्द को कहते हैं। इसे पद भी कहा जाता है। शब्दों के दो रूप है। एक तो शुद्ध रूप है या मूल रूप है जो कोश में मिलता है और दूसरा वह रूप है जो किसी प्रकार के संबंध-सूत्र से युक्त होता है। यह दूसरा, वाक्य में प्रयोग के योग्य रूप ही 'पद' या 'रूप' कहलाता है।भोलानाथ तिवारी- भाषा विज्ञान, पृ-२४०
 परिभाषा 
संस्कृत में 'शब्द' या मूल रूप को ' प्रकृति' या 'प्रातिपदिक' कहा गया है और सम्बन्ध-स्थापन के लिए जोड़े जाने वाले तत्त्व को 'प्रत्यय'। महाभाष्यकार पतंजलि कहते हैं कि वाक्य में न तो केवल 'प्रकृति' का प्रयोग हो सकता है, न केवल प्रत्यय का। दोनों मिलकर प्रयुक्त होते हैं। (नापि केवला प्रकृति: प्रयोक्तव्या नापि केवल प्रत्ययः)। प्रकृति और प्रत्यय दोनों के मिलने से जो बनता है उसे ही ' पद ' या 'रूप' कहते हैं।भोलानाथ तिवारी- भाषा विज्ञान, पृ-२४० 
उदाहरण के लिए वृक्षात् पत्राणि पतन्ति। इस वाक्य में वृक्ष पत्र आदि शब्द के बजाय उसके प्रत्यय सहित रूप पद वृक्षात्, पत्राणि आदि का प्रयोग हुआ है। लेकिन सभी भाषाओं में शब्द और पद के रूप में इतनी भिन्नता नहीं होती है। वियोगात्मक भाषाओं में जहाँ संबंधतत्व दर्शाने के लिए परसर्गों का प्रयोग होता है वहाँ शब्द और पद के रूप में कभी-कभी भिन्नता होती है तो कभी नहीं भी। उदाहरण स्वरूप- 
 राम आम खाता है। इस वाक्य में प्रयुक्त पद एवं शब्द में भिन्नता नहीं है। संबंधतत्व ने और को भी गुप्त हैं। 
 पेड़ों की डालियाँ फलों से लदी हैं। इस वाक्य में पेड़, डाली, फल, लदना जैसे शब्द के पद के रूप में प्रयुक्त हुए परिवर्तित रूप को देखा जा सकता है। 
चीनी भाषा में संबंधतत्व वाक्य में शब्द के स्थान से ही जाहिर हो जाते हैं। इसलिए उसमें शब्द और पद में भिन्नता नहीं होती है।

अकारांत पुल्लिंग संज्ञा के उदाहरण :- ब्राह्मण, वृक्ष, गज, क्षत्रिय, शूद्र, राम, सुर, सूर्य, मानव, ईश्वर, दिवस, छात्र, लोक, भक्त, शिष्य, आदि।

अकारांत पुल्लिंग संज्ञा शब्द :- वह शब्द जिनका लिंग पुल्लिंग हो तथा उनके उच्चारण के अंत में अ स्वर की ध्वनि निकलता हो,  उसे अकारांत पुल्लिंग संज्ञा शब्द कहते हैं।

 पद रचना 

right|thumb|हिन्दी वर्णमाला जो एक शब्द भी बनाता है

 सन्दर्भ 

श्रेणी:भाषा-विज्ञान
पंकज मलिक

पंकज मलिक () बंगाली संगीत निर्देशक थे जिन्होंने बंगाली तथा हिन्दी फ़िल्म संगीत में अपना अद्वितीय योगदान दिया। भारतीय सिनेमा में पार्श्व गायन लाने वालों में वे अग्रणी थे।

 प्रारम्भिक जीवन 
पंकज मलिक का जन्म १० मई १९०५ को कलकत्ता में हुआ था। इनके पिता का नाम मोनीमोहन और माता मोनोमोहिनी था। पढ़ाई ख़त्म करने के साथ ही इनकी जान पहचान गुरुदेव रवीन्द्रनाथ ठाकुर के पौत्र दिनेन्द्रनाथ ठाकुर से हुई और तभी से ही उनकी रुचि रबीन्द्र संगीत में हो गयी जो ज़िन्दगी भर रही। रवीन्द्र संगीत को शान्तिनिकेतन की सरहद से बाहर निकालकर दुनिया को उससे अवगत कराने का श्रेय भी पंकज मलिक को ही जाता है।

 आजीविका  
गुरुदेव को भी पंकज मलिक पसन्द और उन्होंने गुरुदेव की कविता दिनेर शेषे घुमेर देशे को संगीत दिया जो गुरुदेव को अच्छा लगा। इसीलिए उन्होंने पंकज मलिक को पी सी बरुआ की फ़िल्म मुक्ति में उसे इस्तेमाल करने की अनुमति दे दी। पंकज मलिक कलकत्ता में आकाशवाणी के शुरु होने से अपने जीवन के अन्त तक जुड़े रहे। 
 बाहरी कड़ियाँ
 पंकज मलिक की आधिकारिक वेबसाइट
 

 सन्दर्भ 

श्रेणी:1905 में जन्मे लोग
श्रेणी:१९७८ में निधन
श्रेणी:दादासाहेब फाल्के पुरस्कार विजेता
श्रेणी:बंगाली गायक
पंज प्यारे

right|thumb|300px|एक चित्र जिसमें गुरु गोविन्द सिंह और पंच प्यारे (दया सिंह, धरम सिंह, साहिब सिंह, मोहकाम सिंह और हिम्मत सिंह) प्रदर्शित हैं। 
पंज प्यारे अथवा पाँच प्यारे ( , शाब्दिक अर्थ :पाँच प्यारे लोग), उन पाँच सिखों को कहते हैं जो गुरु गोविन्द सिंह के आह्वान पर धर्म की रक्षा के लिये अपना-अपना सिर कटवाने के लिये सहर्ष तैयार हुए थे और जिन्हें गुरुजी ने अमृत पिलाया था। पंच प्यारे ही सम्पूर्ण सिख समाज का सामूहिक प्रतिनिधित्व करते हैं।

 पंज प्यारे चुनाव की कथा 
ऐसा माना जाता है कि जब मुगल शासनकाल के दौरान जब बादशाह औरंगजेब का आतंक बढ़ता ही जा रहा था। तब उस समय सिख धर्म के गुरु गोबिन्द सिंह ने बैसाखी पर्व पर आनन्दपुर साहिब के विशाल मैदान में सिख समुदाय को आमंतया और तख्त के पीछे एक तम्बू लगाया गया। उस समय गुरु गोबिन्द सिंह के दायें हाथ में नंगी तलवार चमक रही थी। गोबिन्द सिंह नंगी तलवार लिए मंच पर पहुँचे और उन्होंने ऐलान किया- मुझे एक आदमी का सिर चाहिए। क्या आप में से कोई अपना सिर दे सकता है? यह सुनते ही वहाँ मौजूद सभी सिख आश्चर्यचकित रह गए और सन्नाटा छा गया। उसी समय दयासिंह (पूर्वनाम- दयाराम) नामक एक व्यक्ति आगे आया जो लाहौर निवासी था और बोला- आप मेरा सिर ले सकते हैं। गुरुदेव उसे पास ही बनाए गए तम्बू में ले गए। कुछ देर बाद तम्बू से खून की धारा निकलती दिखाई दी। तंबू से निकलते खून को देखकर पंडाल में सन्नाटा छा गया। गुरु गोबिन्द सिंह तंबू से बाहर आए, नंगी तलवार से ताजा खून टपक रहा था। उन्होंने फिर ऐलान किया- मुझे एक और सिर चाहिए। मेरी तलवार अभी प्यासी है। इस बार धर्मदास (उर्फ़ धरम सिंह नागर) आगे आये जो  मेरठ जिले के सैफपुर करमचंदपुर(हस्तिनापुर के पास) गाँव के निवासी थे। यह जाति से गुर्जर थे। गुरुसाहिब उन्हें भी तम्बू में ले गए और पहले की तरह इस बार भी थोड़ी देर में खून की धारा बाहर निकलने लगी। बाहर आकर गुरु गोबिन्द सिंह ने अपनी तलवार की प्यास बुझाने के लिए एक और व्यक्ति के सिर की माँग की। इस बार जगन्नाथ पुरी के हिम्मत राय (उर्फ़ हिम्मत सिंह) खड़े हुए। गुरुजी उन्हें भी तम्बू में ले गए और फिर से तम्बू से खून धारा बाहर आने लगी। गुरुसाहिब पुनः बाहर आए और एक और सिर की माँग की तब द्वारका के युवक मोहकम चन्द (उर्फ़ मोहकम सिंह) आगे आए। इसी तरह पाँचवी बार फिर गुरुसाहिब द्वारा सिर माँगने पर बीदर निवासी साहिब चन्द सिर देने के लिए आगे आये। मैदान में इतने सिक्खों के होने के बाद भी वहाँ सन्नाटा पसर गया, सभी एक-दूसरे का मुँह देख रहे थे। किसी को कुछ समझ नहीं आ रहा था। तभी तम्बू से गुरु गोबिन्द सिंह जी केसरिया बाणा पहने पाँच सिक्ख खालसा के साथ बाहर आए। पाँचों नौजवान वही थे जिनके सिर के लिए गोबिन्द सिंह तम्बू में ले गए थे। गुरुसाहिब और पाँचों नौजवान मंच पर आए, गुरुसाहिब तख्त पर बैठ गए। पाँचों नौजवानों ने कहा गुरुसाहिब हमारे सिर काटने के लिए हमें तम्बू में नहीं ले गए थे बल्कि वह हमारी परीक्षा थी। तब गुरुसाहिब ने वहाँ उपस्थित सिक्खों से कहा आज से ये पाँचों मेरे पंज प्यारे हैं। इस तरह सिख धर्म को पंज प्यारे मिले जिन्होंने बाद में अपनी निष्ठा और समर्पण भाव से खालसा पंथ का जन्म दिया।ऐसे मिले सिख धर्म को पंज प्यारे... गुरु गोविंद सिंह द्वारा बनाए गए पंज प्यारे में से एक भाई धर्म सिंह जी के वंशज आज भी हमारे बीच मौजूद है। जिला मेरठ के हस्तिनापुर के पास एक जाट परिवार से हैं। उनका नाम है भाई गुरप्रीत सिंह ।वे सदा ही समाज सेवा में लगे रहते हैं।

 सन्दर्भ 

इन्हें भी देखें
 खालसा
 गुरु गोविन्द सिंह

श्रेणी:सिख धर्म का इतिहास
डॉयचे वेले

डॉयचे वेले (संक्षिप्तकरण: डीडब्ल्यू या डी॰डब्ल्यू॰) जर्मन अन्तराष्ट्रीय प्रसारणकर्ता है। इसका उद्देश्य विदेशी मीडिया बाजारों में जगह बनाना है। यह अपनी डीडब्ल्यू रेडियो सेवा द्वारा लघु तरंग, अंतरजाल और उपग्रह रेडियो पर 30 भाषाओं में प्रसारण करता है। जर्मन भाषा के वाक्यांश "डॉयचे वेले" का अर्थ जर्मन तरंग होता है व इसकी सेवाएँ वैसी ही हैं जैसी अन्य अन्तराष्ट्रीय प्रसारणकर्ताओं बीबीसी वर्ल्ड सर्विस, फ़्रांस 24, वॉयस ऑफ़ अमेरिका, रेडियो कैनेडा इंटरनेशनल, रेडियो फ्री यूरोप और रेडियो फ़्रांस इंटरनेशनल आदि की हैं।

1953 से डॉयचे वेले नियमित रूप से प्रसारण कर रहा है। 2003 तक इसका मुख्यालय कोलोन शहर में था तथा इसके बाद इसे बॉन शहर के पूर्व सरकारी कार्यालय क्षेत्र शिरमान-बाओ में स्थानांतरित कर दिया गया। टेलिविज़न प्रसारण राजधानी बर्लिन से उत्पादित किए जाते हैं। डॉयचे वेले का जालपृष्ठ बर्लिन और बॉन दोनों शहरों से संचालित किया जाता है। 6 फ़रवरी 2012 ने अपने ब्रांड में कई महत्वपूर्ण बदलाव किए।

 सन्दर्भ 

 बाहरी कड़ियाँ
 आधिकारिक जालपृष्ठ
 डीडब्ल्यू हिन्दी

श्रेणी:जर्मन रेडियो नेटवर्क
श्रेणी:जर्मनी के टेलिविज़न स्टेशन
श्रेणी:अंतर्राष्ट्रीय टीवी चैनल
रुकी ब्लू

रुकी ब्लू कनाडाई पुलिस नाटक टेलिविज़न शृंखला है जिसका प्रसारण जून 24, 2010 से ग्लोबल चैनल पर हो रहा है। इसी दिन से इसका प्रसारण अमेरिकी चैनल एबीसी पर शुरू हुआ। वर्तमान में शृंखला ने अपने चार सत्र पूरे कर लिए हैं तथा जुलाई 17, 2013, को ग्लोबल और एबीसी ने इसके पाँचवें सत्र के निर्माण की घोषणा की।

 बाहरी कड़ियाँ
 ग्लोबल के आधिकारिक जालस्थल पर रुकी ब्लू
 एबीसी के आधिकारिक जालस्थल पर रुकी ब्लू
 
 

श्रेणी:अमेरिकन ब्रॉडकास्टिंग कंपनी नेटवर्क कार्यक्रम
जूजुत्सु

right|thumb|300px|जापान के एक कृषि विद्यालय में सन् १९२० में जूजुत्सु का प्रशिक्षण

जूजुत्सु (/dʒuːˈdʒʌtsuː/; जापानी : 柔術) जापान की एक सैन्य कला (martial art) है। यह शस्त्र तथा कवच धारण किए हुए शत्रु से बिना हथियार पास से लड़कर पराजित करने की विद्या है। 

जैसे भारत में कुश्ती और यूरोप में मुक्केबाजी की प्रथा है वैसे ही जापान में जू-जुत्सु की प्रथा है। जू जुत्सु जाननेवाले को अपने बचाव के लिये किसी हथियार की आवश्यकता नहीं पड़ती, बल्कि वह निहत्था अपने से कहीं अधिक शक्तिशाली आदमी को बेबस कर सकता है और उसके सामने चाकू और तलवार भी काम नहीं देते।

जू-जुत्सु में कुशलता प्राप्त करने के लिये वर्षों परिश्रम करना पड़ता है। सीखने वालों को आदमी की शारीरिक बनावट खूब अच्छी तरह समझाई जाती है, उसे विशेषतया बताया जाता है कि आदमी की तंत्रिकाएँ (nerves) किस किस जगह सबसे अधिक अरक्षित होती है जहाँ चोट लगने से बिजली का सा धक्का लगता है और कुछ देर के लिये आदमी शक्तिहीन हो जाता है; जैसे केहुनी के पीछे की नस या पेट के ऊपरी भाग 'सौर चक्र' (solar plexus) चोट लगने से कुछ समय के लिये साँस बंद हो जाती है और मनुष्य किसी काम का नहीं रह जाता। यह भी बताया जाता है कि कौन जोड़ कमजोर है या हाथ और पैर को कैसे मोड़ा जाय कि वे उतर जायँ या टूट जायँ। जू-जुत्सू जाननेवाला कभी हमला करनेवाले के झोंक को नहीं रोकता बल्कि उसको आने देता है और अचानक आक्रमणकारी को ऐसे मोड़ देता है कि उसकी शक्ति उसी के विरुद्ध चली जाती है। अपने ऊपर झपटनेवाले को वह रोकेगा नहीं, बल्कि उसको और धक्का देकर ऐसा टेढ़ा गिराएगा कि उसका हाथ उतर जाय या गरदन में मोच आ जाय।

जू-जुत्सु लड़नेवाले हाथ खुला रखते हैं। उनके हाथ के नीचे का भाग लोहे की तरह कठोर होता है। यह अगर कंठमणि (Adam's apple) पर लग जाय तो आदमी बेहोश हो जाता है और कलाई पर लग जाय तो कलाई उतर जाती है।

जू-जुत्सु पहले चीन में शुरू हुआ। लामा भिक्षुओं ने अपने बचाव के लिये इसका आष्विकार किया। चीन से यह कला जापान पहुँची और वहाँ बहुत ही लोकप्रिय हुई। प्रारंभ में यह गुप्तकला रही और केवल उच्च घराने वाले ही इसे जानते थे। आज कल जापान में जू-जुत्सु गुप्त कला नहीं है। जापानी स्कूलों और व्यायाम शालाओं में अब इसकी शिक्षा सर्वसाधारण को दी जाती है। २०वीं सदी में यह कला यूरोप एवं अमरीका पहुँची जहाँ इसे बहुत पसंद किया गया और इसके प्रशिक्षण के केंद्र खोले गए।

प्रशिक्षण अथवा अभ्यास की लड़ाई में हाथ पैर टूटने का अवसर नहीं आता। जब लड़नेवाला अनुभव करता है कि वह फँस गया और अधिक शक्ति लगाने से हाथ पैर टूटने का भय है, तो वह पृथ्वी पर हाथ या पैर मारता है, जिसका अर्थ होता है कि वह हार गया। अत: लड़ाई समाप्त कर दी जाती है।

श्रेणी:सैन्य कला